section_heading: Povijest
paragraph_text: Snimanje prve sezone počelo je u svibnju 1981., a prva epizoda, Veliki brat, emitirana je na BBC1 u 20,30 8. rujna te godine. Privukla je respektabilnih, iako ne spektakularnih (prema tadašnjim standardima), 9,2 milijuna gledatelja, dok je kritika seriju prihvatila dosta ravnodušno. Gledanost cijele prve sezone, koja se kretala oko 7 milijuna u prosjeku, smatrala se osrednjom, ali kako je BBC imao tradiciju televizijskih serija, odobrena je druga sezona za 1982. Druga sezona prošla je nešto bolje od prve, ali serija umalo nije ukinuta. Međutim, prve dvije sezone su reprizirane te su zaradile dobru gledanost, što je uvjerilo Daviesa da odobri treću sezonu. Od tada, serija je postizala sve veću gledanost. Četvrta sezona postigla je dvostruko veću gledanost od prve.